**Ügyrendi és Idegenforgalmi Bizottság**

**Előterjesztése**

**Kunfehértó Község Önkormányzata Képviselő-testületének**

**2017. november 30-i ülésére**

**a Polgármester 2017. évi jutalma tárgyában**

**Tisztelt Képviselő-testület**!

2014. október 12-től Huszár Zoltán polgármester úr vezetésével működik Kunfehértó Község Önkormányzata.

Az Ügyrendi és Idegenforgalmi Bizottság figyelemmel kísérte a polgármester úr 2017. évben végzett munkáját és megállapítható, hogy az önkormányzat 2017-ben is eredményesen gazdálkodott, hitelfelvételre nem szorult, az önkormányzati törvényben rögzített feladatait teljesítette. Az elmúlt évek során számos sikeres beruházás került megvalósításra.

Polgármester úr munkájával a település biztos és kiegyensúlyozott működését, az itt élők érdekeit szolgálja.

A közszolgálati tisztviselők jogállásáról szóló 2011. CXCIX. törvény 225/H. § (1) bekezdése alapján „a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.” A polgármester illetménye Kunfehértó Község Önkormányzatának 3/2017 (I.25.) Kt. számú határozata alapján 548.400,- Ft. Kunfehértó Község Önkormányzata Képviselő-testületének az Önkormányzat Képviselő-testülete és Szervei Szervezeti és Működési Szabályzatról szóló 12/2016. (VII.19.) önkormányzati rendelet 49.§-a alapján az Ügyrendi és Idegenforgalmi Bizottság tesz javaslatot a polgármester jutalmazására.

Mindezekre tekintettel kérem a tisztelt Képviselő-testületet, hogy a bizottság javaslatát tárgyalja meg és fogadja el.

**Határozat javaslat:**

**Kunfehértó Község Önkormányzatának Képviselő-testülete az Ügyrendi és Idegenforgalmi Bizottság javaslatára Huszár Zoltán polgármester jutalmát a község fejlődése, fejlesztése érdekében végzett munkája elismeréseként 2017. évre bruttó 270.000,-Ft összegben állapítja meg.**

Felelős: Képviselő-testület

Határidő: 2017. november 30.

Értesül: Munkaügyi ügyintéző

Kunfehértó, 2017. november10.

Lukács Tamás

 Ügyrendi és Idegenforgalmi Bizottság elnöke